CELEX: 32014R0860
Language: sl
Date: 2014-08-05 00:00:00
Title: Izvedbena uredba Komisije (EU) št. 860/2014 z dne 5. avgusta 2014 o uvrstitvi določenega blaga v kombinirano nomenklaturo

8.8.2014   
            
            
               SL
            
            
               Uradni list Evropske unije
            
            
               L 235/7
            
         IZVEDBENA UREDBA KOMISIJE (EU) št. 860/2014
   z dne 5. avgusta 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. avgusta 2014
      
         
            Za Komisijo
         
         
            V imenu predsednika
         
         Martine REICHERTS
         
            Članica Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek iz plastične mase, sestavljen iz svetlečega diska (tako imenovanega svetlečega frizbija) in ročno upravljanega izstrelitvenega mehanizma z uvlačljivo vrvico. V disk so vgrajene baterijsko napajane svetleče diode.
                  Svetleči disk se s potegom vrvice izstreli v zrak. Leti lahko do 20 metrov daleč, preden pristane na tleh.
                  Namenjen je uporabi kot igrača z letečim propelerjem.
                  Glej sliko (1).
               
               
                  9503 00 95
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9503 in 9503 00 95.
                  Zaradi svojih objektivnih značilnosti je izdelek namenjen za uporabo kot igrača z letečim propelerjem in ne kot izdelek ali oprema za igre na prostem, povezana z izvajanjem fizične aktivnosti. Ni primerljiv s „frizbijem“ v smislu pojasnjevalne opombe kombinirane nomenklature k tarifni podštevilki 9506 99 90, ki se uporablja za igre z metanjem in lovljenjem. Uvrstitev pod tarifno številko 9506 kot izdelki ali oprema za igre na prostem je zato izključena.
                  Zato se izdelek uvrsti pod oznako KN 9503 00 95 kot druge igrače iz plastične mase.
               
            
         (1)  Slika je samo informativne narave.